*Kitos reikšmės – Ts, Tėvynės sąjunga.*

|  |
| --- |
| Tėvynės sąjunga-Lietuvos krikščionys demokratai |
|  |
| Santrumpa | TS–LKD |
| Pirmininkas | Gabrielius Landsbergis |
| Pirmininko pirmoji pavaduotoja | Radvilė Morkūnaitė-Mikulėnienė |
| Pirmininko pavaduotojai | Laurynas KasčiūnasAndrius NavickasMonika NavickienėPaulius SaudargasJonas Survila |
| Įkurta | 1993 m. gegužės 1 d. (1993-05-01) |
| Pirmtakė | Sąjūdis |
| Būstinė | J. Jasinskio g. 17,01111 Vilnius |
| Jaunimo organizacija | Jaunųjų konservatorių lyga |
| Narių skaičius | 12 819 (2022) |
| Politinė ideologija | Liberalus konservatizmasEkonominis liberalizmasProeuropietiškumas |
| Politinė pozicija | Centro dešinė |
| Tarptautinė narystė | Tarptautinė demokratų sąjunga |
| Europos narystė | Europos liaudies partija |
| Europos Parlamento grupė | Europos liaudies partijos grupė |
| Partijos spalvos |      Turkio |
| Seimas | 50 / 141 |
| Ministrų kabinetas | 9 / 14 |
| Europos Parlamentas | 3 / 11 |
| Savivaldybių tarybos | 239 / 1498 |
| Merai | 5 / 60 |
| Svetainė |
| www.tsajunga.lt |

Būstinė (nuo 2018 m.)
**Tėvynės sąjunga-Lietuvos krikščionys demokratai** (**konservatoriai, politiniai kaliniai ir tremtiniai, tautininkai**), 2004–2008 m. vadinosi **Tėvynės sąjunga** (**konservatoriai, politiniai kaliniai ir tremtiniai, krikščioniškieji demokratai**), iki 2004 m. – **Tėvynės sąjunga** (**Lietuvos konservatoriai**) – Lietuvos centro dešinės politinė partija, kuriai būdinga liberalioji konservatizmo politika. Partija yra Europos liaudies partijos narė.

Istorija
--------

|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

### 1993–2008 m.

1993–2004 m. būstinė
1993–2004 m. logo
Tėvynės sąjunga (Lietuvos konservatoriai) įkurta 1993 m. gegužės 1 d. kaip Sąjūdžio politinės veiklos tęsėja. Dalyvaudama pirmuose rinkimuose 1996 m. partija laimėjo 70 mandatų ir sudarė valdančiąją koaliciją su Lietuvos krikščionių demokratų partija. Tuometinis partijos įkūrėjas ir pirmininkas Vytautas Landsbergis tapo Seimo Pirmininku.

1999 m. spalio 23 d. iš Tėvynės sąjungos pasitraukė Laima Andrikienė, Irena Andriukaitienė ir Vidmantas Žiemelis, kurie vėliau įkūrė Tėvynės liaudies partiją, kuri 2001 m. su trimis kitomis dešiniosiomis partijomis susijungė į Lietuvos dešiniųjų sąjungą.

2000 m. liepos 2 d. iš Tėvynės sąjungos pasitraukusio buvusio partijos valdybos pirmininko Gedimino Vagnoriaus ir jo šalininkų iniciatyva įkurta Nuosaikiųjų konservatorių sąjunga (2004 m. reorganizuota į Krikščionių konservatorių socialinę sąjungą). Tų pačių metų spalį vykusiuose Seimo rinkimuose partija patyrė pralaimėjimą ir surinko tik 9 mandatus.

2003 m. lapkričio 8 d. Tėvynės sąjungos ir Lietuvos dešiniųjų sąjungos suvažiavimai pritarė nutarimams dėl partijų jungimosi. 2004 m. vasario 7 d. Tėvynės Sąjungai susijungus su Lietuvos politinių kalinių ir tremtinių sąjunga, ji tapo didžiausia Lietuvoje politine partija.

### Nuo 2008 m.

2008 m. vasario 24 d. Lietuvių tautininkų sąjungos ir kovo 11 d. Tėvynės sąjungos suvažiavimai patvirtino Lietuvių tautininkų sąjungos prisijungimą prie Tėvynės sąjungos. Tų pačių metų gegužės 17 d. partijų suvažiavime Tėvynės sąjunga ir Lietuvos krikščionių demokratų partijos susijungė į politinę partiją „Tėvynės sąjunga – Lietuvos krikščionys demokratai". Naujuosiuose partijos įstatuose įteisintas ir ilgasis pavadinimas „Tėvynės sąjunga – Lietuvos krikščionys demokratai (konservatoriai, politiniai kaliniai ir tremtiniai, tautininkai)", kuris atspindi visas Tėvynės sąjungos atstovaujamas idėjines kryptis ir atsižvelgia į anksčiau įvykusį Lietuvių tautininkų sąjungos prisijungimą prie Tėvynės sąjungos. Tėvynės sąjungos – Lietuvos krikščionių demokratų pirmininku patvirtintas Tėvynės sąjungos pirmininkas Andrius Kubilius, o jo pirmuoju pavaduotoju – Lietuvos krikščionių demokratų pirmininkas Valentinas Stundys. Tais pačiais metais vykusiuose Seimo rinkimuose partija laimėjo 45 mandatus ir suformavo koaliciją su Tautos prisikėlimo partija, Lietuvos Respublikos liberalų sąjūdžiu ir Liberalų ir centro sąjunga. 2011 m. dalis frakcijos narių paliko partiją ir atkūrė Tautininkų sąjungą. Likusi Tautininkų frakcijos dalis toliau veikė Tėvynės sąjungos sudėtyje.

2015 m. kovą tuometinis partijos pirmininkas Andrius Kubilius, kuris partijai vadovavo nuo 2003 metų, paskelbė, jog nebesieks būti perrinktas. Balandžio 17–25 d. vykusiuose rinkimuose partijos pirmininku tapo Europos Parlamento narys Gabrielius Landsbergis, partijos įkūrėjo anūkas. Antrajai ir paskutinei kadencijai jis perrinktas 2021 m.

2016 m. Seimo rinkimų pirmame ture partija surinko 21,66 % dalyvavusių rinkėjų balsų ir užėmė pirmą vietą bei gavo 20 mandatų. Į antrąjį turą pateko 42 partijos nariai. Antrame ture partija nusileido Lietuvos valstiečių ir žaliųjų sąjungai, laimėjo 11 mandatų ir iš viso rinkimuose gavo 31 mandatą, taip likdami didžiausia opozicine jėga.

2020 m. Lietuvos Respublikos Seimo rinkimuose Tėvynės sąjungos sąrašą vedė Ingrida Šimonytė, laimėjusi savo vienmandatę apygardą pirmame ture. Partija pirmame ture surinko 24,82 % balsų, užėmė pirmąją vietą ir gavo 24 mandatus. Į antrąjį turą pateko 36 kandidatai. Antrame ture partija laimėjo 26 mandatus ir kartu su Lietuvos Respublikos liberalų sąjūdžiu bei Laisvės partija suformavo valdančiąją daugumą.

Struktūra
---------

### Vadovybė

Pagal 2018 m. priimtus įstatus, aukščiausias partijos valdymo organas buvo Suvažiavimas (šaukiamas kasmet, susidedantis iš Tarybos narių, jos renkamų pareigūnų bei skyrių deleguotų narių), tarp suvažiavimų – Taryba (susidedanti iš Prezidiumo narių, Suvažiavime išrinktų narių, Politikos komiteto narių, Suvažiavimo renkamų pareigūnų, skyrių ir skyrių sueigų pirmininkų, bandruomenių pirmininkų, partijos narių – savivaldybių merų, Seimo, Europos parlamento, Vyriausybės narių, Kovo 11 d. akto signatarų). Pagal jį, partijai vadovavo partijos pirmininkas, renkamas 4 metų kadencijai visų partijos narių. Įstatuose iš neregioninių valdymo organų taip pat minimi Prezidiumas (į kurį įėjo pirmininkas, pirmininko pavaduotojai, garbės pirmininkas, suvažiavime išrinkti nariai, frakcijų pirmininkai, vykdomasis sekretorius, Priežiūros komiteto bei Politikos komiteto pirmininkai, frakcijos Seime seniūnas, Seimo pirmininkas, ministras pirmininkas (jei jie – partijos nariai), regionų koordinacinių tarybų atstovai), Priežiūros komitetas, Politikos komitetas, Sekretoriatas (vadovaujamas vykdomojo sekretoriaus, kurį skiria ir atleidžia Taryba pirmininko teikimu).

### Skyriai

Tėvynės Sąjunga turi savo skyrius visose savivaldybėse. Didžiausi Lietuvos miestai Vilnius ir Kaunas turi atitinkamai po 11 ir 8 skyrius, todėl veiklą juose koordinuoja Skyrių sueigos. Vilniuje sueigai vadovauja Valdas Benkunskas, Kaune – Paulius Lukševičius.

Iki susijungimo su krikščionimis demokratais Tėvynės Sąjungoje buvo virš 14000 narių, prie kurių prisijungė dar apie 4500 krikščionių demokratų.

### Frakcijos

Tėvynės sąjungoje veikia 3 frakcijos: Politinių kalinių ir tremtinių, Krikščioniškųjų demokratų ir Tautininkų.

**Krikščioniškųjų demokratų frakcijos** steigimo deklaracija buvo priimta 2003 m. gegužės 25 d. vykusiame Tėvynės sąjungos VI suvažiavime. Frakcija sukurta siekiant išryškinti Tėvynės sąjungos krikščionišką matmenį. Jos steigiamoji konferencija įvyko 2003 m. rugsėjo 27 d. Frakcija siekia stiprinti krikščioniškomis vertybėmis grindžiamą demokratiją, skatinti krikščioniškos demokratijos idėjų sklaidą Lietuvoje bei siekti stipresnės jų išraiškos TS politinėje veikloje, skleisti krikščioniško socialinio mokymo nuostatas visuomenėje, supažindinti su Europos liaudies partijos principais ir veikla, bei tęsti Lietuvos krikščioniškos demokratijos tradicijas.

**Politinių kalinių ir tremtinių frakcija** įsteigta 2007 m. vasario 7 d. Politinių kalinių ir tremtinių konferencijoje. Tai – Tėvynės Sąjungos struktūrinis padalinys, vienijantis ir atstovaujantis TS narius – buvusius pasipriešinimo okupacijoms dalyvius, politinius kalinius ir tremtinius bei kitus TS narius, puoselėjančius tautines ir krikščioniškąsias vertybes. Ypatingai svarbiu uždaviniu frakcija laiko sovietinės okupacijos ir komunizmo genocido pasekmių įveikimą, istorinės tiesos apie pasipriešinimą okupacijoms atskleidimą, tautos kovos su okupantais už nepriklausomybę atminimo įamžinimą. Pirmuoju Frakcijos pirmininku išrinktas dr. Povilas Jakučionis, 2007 m. spalio 27 d. Frakcijos konferencijoje pirmininke išrinkta V. V. Margevičienė.

### Jaunimo organizacijos

Tėvynės sąjungos-Lietuvos krikščionių demokratų įstatuose (140 str.) nustatyta, kad TS-LKD pagal atskiras sutartis bendradarbiauja su trimis jaunimo organizacijomis: Jaunųjų konservatorių lyga, Jaunaisias krikščionimis demokratais bei Jaunųjų tautininkų organizacija.

Simboliai
---------

Tėvynės sąjunga turi kelis simbolius – emblemas su kregždute, Gediminaičių stulpais, frakcijų emblemas.

Himnas – Žemėj Lietuvos ąžuolai žaliuos. Autorius K. Vasiliauskas.

Pirmininkai
-----------

| **Nº** | Pirmininkas | Laikotarpis |
| --- | --- | --- |
| Nuo | Iki |
| 1 |  | Vytautas Landsbergis | 1993 m. gegužės 1 d. | 2003 m. gegužės 24 d. |
| 2 |  | Andrius Kubilius | 2003 m. gegužės 24 d. | 2015 m. gegužės 9 d. |
| 3 |  | Gabrielius Landsbergis | 2015 m. gegužės 9 d. | dabar |

Rinkimai
--------

### Seimas

| Rinkimai | Pirmininkas (sąrašo lyderis) | Balsai | % | Vietos | +/– |
| --- | --- | --- | --- | --- | --- |
| **1996** | **Vytautas Landsbergis** | **409,585** | **31,3 (#1)** | 70 / 141 | **Didėjimas 70** |
| 2000 | Vytautas Landsbergis | 126,850 | 8,6 (#5) | 9 / 141 | Mažėjimas 61 |
| 2004 | Andrius Kubilius | 176,409 | 14,8 (#2) | 25 / 141 | Didėjimas 16 |
| **2008** | **Andrius Kubilius** | **243,823** | **19,7 (#1)** | 45 / 141 | **Didėjimas 20** |
| 2012 | Andrius Kubilius | 206,590 | 15,0 (#2) | 33 / 141 | Mažėjimas 12 |
| 2016 | Gabrielius Landsbergis | 276,275 | 22,63 (#2) | 31 / 141 | Mažėjimas 2 |
| **2020** | **Gabrielius Landsbergis** **(Ingrida Šimonytė)** | **292,124** | **25,77 (#1)** | 50 / 141 | **Didėjimas 19** |

### Prezidento rinkimai

| Rinkimai | Palaikomas kandidatas | Balsai | % |
| --- | --- | --- | --- |
|  |  | I turas | II turas | I turas | II turas |
| 1993 | Stasys Lozoraitis | 767,437 | 38,1 (#2) |
| 1997–1998 | Vytautas Landsbergis | 294,881 | 15,92 (#3) |
| 2002 | Valdas Adamkus | **514,154** | 643,870 | **35,53 (#1)** | 45,29 (#2) |
| 2004 | Petras Auštrevičius | 240,413 | 19,30 (#3) |
| **2009** | **Dalia Grybauskaitė** | **950,407** | **69,09 (#1)** |
| **2014** | **Dalia Grybauskaitė** | **612,485** | **701,999** | **45,92 (#1)** | **57,90 (#1)** |
| 2019 | Ingrida Šimonytė | **446,719** | 443,394 | **31,31 (#1)** | 33,04 (#2) |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Savivaldybių tarybos

| Rinkimai | Balsai |  % | Vietos | +/– |
| --- | --- | --- | --- | --- |
| 1995 | – | 28,76 (#1) | 428 / 1448 | – |
| 1997 | – | – | 493 / 1459 | Didėjimas 65 |
| 2000 | – | – | 199 / 1562 | Mažėjimas 294 |
| 2002 | – | 12,37 (#2) | 193 / 1560 | Mažėjimas 6 |
| 2007 | 183,622 | 17,18 (#1) | 256 / 1550 | Mažėjimas 63 |
| 2011 | 163,044 | 16,32 (#2) | 249 / 1526 | Mažėjimas 7 |
| **2015** | 177,045 | 15,91 (#2) | 242 / 1416 | Mažėjimas 7 |
| 2019 | 189,165 | 16,68 (#1) | 263 / 1442 | Didėjimas 21 |
| 2023 |  |

 |   | Merai

| Rinkimai | Balsai |  % | Vietos | +/– |
| --- | --- | --- | --- | --- |
| *Tiesiogiai merai renkami nuo 2015 m.* |
| 2015 | 291,679 | 15,71 | 11 / 60 | – |
| 2019 | 183,291 | 15,91 | 11 / 60 | Pastovu 0 |
| 2023 |  |

 |

### Europos Parlamentas

| Rinkimai | Balsai |  % | Vietos | +/– |
| --- | --- | --- | --- | --- |
| 2004 | 151,400 | 12,58 (#3) | 2 / 13 | – |
| 2009 | 147,756 | 26,86 (#1) | 4 / 12 | Didėjimas 2 |
| 2014 | 199,393 | 17,43 (#1) | 2 / 11 | Mažėjimas 2 |
| 2019 | 248,736 | 19,74% (#1) | 3 / 11 | Didėjimas 1 |

Politikai
---------

### Seimas

Partija laimėjo 2020 m. Seimo rinkimus ir juose gavo 50 mandatų, taip Seime sudarydami didžiausią frakciją. Seniūne išrinkta Radvilė Morkūnaitė-Mikulėnienė.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| * Vilija Aleknaitė Abramikienė
* *Laima Liucija Andrikienė*
* Arvydas Anušauskas
* Dalia Asanavičiūtė
* Audronius Ažubalis
* Kristijonas Bartoševičius
* Agnė Bilotaitė
* Antanas Čepononis
* Justas Džiugelis
* Aistė Gedvilienė
* Jonas Gudauskas
* Irena Haase
 |   | * Sergejus Jovaiša
* Vytautas Juozapaitis
* Laurynas Kasčiūnas
* Vytautas Kernagis
* Dainius Kreivys
* Andrius Kupčinskas
* Paulė Kuzmickienė
* Gabrielius Landsbergis
* Mindaugas Lingė
* *Mykolas Majauskas*
* Matas Maldeikis
* Kęstutis Masiulis
 |   | * Bronislovas Matelis
* Antanas Matulas
* Radvilė Morkūnaitė-Mikulėnienė
* Andrius Navickas
* Monika Navickienė
* Žygimantas Pavilionis
* Audrius Petrošius
* Liuda Pociūnienė
* Arvydas Pocius
* Edmundas Pupinis
* Valdas Rakutis
* Jurgis Razma
 |   | * Paulius Saudargas
* Jurgita Sejonienė
* Gintarė Skaistė
* Mindaugas Skritulskas
* Linas Slušnys
* Kazys Starkevičius
* Algis Strelčiūnas
* Stasys Šedbaras
* Ingrida Šimonytė
* Jurgita Šiugždinienė
* Justinas Urbanavičius
* Arūnas Valinskas
 |   | * Andrius Vyšniauskas
* Emanuelis Zingeris
 |

* Laimą Liuciją Andrikienę, kuri Seimo buvo paskirta Europos Audito Rūmų nare, pakeitė Angelė Jakavonytė.
* Mykolas Majauskas dėl nesutarimų partijos viduje pasitraukė iš frakcijos (frakcija sumažėjo iki 49 narių)

### Europos Parlamentas

2019 m. vykusiuose Europos Parlamento rinkimuose partija užėmė pirmąją vietą ir laimėjo tris mandatus. Visi išrinkti nariai priklauso Europos Liaudies partijai.

* Rasa Juknevičienė
* Andrius Kubilius
* Liudas Mažylis

### Merai

* Alytaus rajonas – Algirdas Vrubliauskas
* Anykščiai – Sigutis Obelevičius
* Kaišiadorys – Vytenis Tomkus
* Molėtai – Saulius Jauneika
* Palanga – Šarūnas Vaitkus
* Pasvalys – Gintautas Gegužinskas
* Raseiniai – Andrius Bautronis
* Skuodas – Petras Pušinskas
* Šakiai – Edgaras Pilypaitis

Išnašos
-------

1. ↑  „Archived copy" (PDF).[neveikianti nuoroda]
2. ↑  Bugajski, Janusz (2002), *Political Parties of Eastern Europe: A Guide to Politics in the Post-Communist Era*, M.E. Sharpe, p. 141, ISBN 9780765620163
3. ↑  Ramonaitė, Ainė (2006), *The Development of the Lithuanian Party System: From Stability to Perturbation*, Ashgate, p. 75, ISBN 9780754647126
4. ↑  Schwartz, Andrew (2021-10-25). „Lithuania Parliamentary Elections". *CSIS*. CSIS. Nuoroda tikrinta 2021-08-07.
5. ↑  Sužiedėlis, Saulius (2011), *Union of the Fatherland*, Scarecrow Press, p. 308, ISBN 9780810875364
6. ↑  Duvold, Kjetil & Jurkynas, Mindaugas (2004), *Lithuania*, Edward Elgar Publishing, p. 163, ISBN 9781840648546
7. ↑  Day, Alan John; East, Roger & Thomas, Richard (2002), *Homeland Union–Lithuanian Conservatives*, Routledge, p. 253, ISBN 9780203403747
8. ↑
9. ↑
10. 1 2  www.lrt.lt Konservatoriai susijungė su krikščionimis demokratais Archyvuota kopija 2008-05-21 iš Wayback Machine projekto.
11. ↑  Balsavimo rezultatai daugiamandatėje apygardoje Archyvuota kopija 2016-10-21 iš Archive.is projekto
12. ↑  Balsai suskaičiuoti: po itin atkaklios kovos konservatoriai aplenkė „valstiečius" daugiamandatėje
13. 1 2 3  Tėvynės Sąjungos įstatai, registruoti 2018 m. liepos 18 d.
14. ↑  Andrius KUBILIUS
15. ↑  Konservatorių suvažiavime – pirmininko pasikeitimas ir kritika valdantiesiems[neveikianti nuoroda]
16. 1 2 3  Daugiamandatėje apygardoje (nuo galiojančių biuletenių)
17. ↑  Per abu turus

Nuorodos
--------

* Oficiali svetainė
* Vilniaus sueigos svetainė Archyvuota kopija 2014-02-17 iš Wayback Machine projekto.
* Lietuvos krikščionys demokratai
* TS-LKD Švenčionių skyriaus svetainė Archyvuota kopija 2014-02-14 iš Wayback Machine projekto.
* Jaunųjų konservatorių lyga Archyvuota kopija 2018-08-30 iš Wayback Machine projekto.
* Jaunųjų tautininkų organizacija

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Ž • A • RLietuvos parlamentinės politinės partijos Lietuva |
| --- |
|  |
| Seimas (141): | 
 Tėvynės sąjunga-Lietuvos krikščionys demokratai (50)  **·**  Lietuvos valstiečių ir žaliųjų sąjunga (32)  **·**  Lietuvos socialdemokratų partija (13)  **·**  Liberalų sąjūdis (13)  **·**  Laisvės partija (11)  **·**  Darbo partija (10)  **·**  Lietuvos lenkų rinkimų akcija-Krikščioniškų šeimų sąjunga (3)  **·**  Lietuvos regionų partija (3)  **·**  Laisvė ir teisingumas (1)  **·**  Lietuvos žaliųjų partija (1) |
|  |
| Europos Parlamente (11 vietos iš 705): | 
 Tėvynės sąjunga-Lietuvos krikščionys demokratai (3)  **·**  Lietuvos socialdemokratų partija (2)  **·**  Lietuvos valstiečių ir žaliųjų sąjunga (2)  **·**  Darbo partija (1)  **·**  Liberalų sąjūdis (1) |
|  |
| Lietuvos politinė sistema |

 |